hy fi nds hy hy hy hy hy hy ru hy en hy hy hy hy hy hy hy hy hy hy hy hy hy hy hy hy en hy hy en hy hy en hy hy en hy hy en hy hy en hy hy en hy
ՊՆ-ն մեր անվան տակ մոտ 5 մլն դրամ է յուրացրել. զոհված զինծառայողի ընտանիքը բնակարանի հերթից դուրս է մնացել — NEWS GOOD TIME
OпyблиkoBaHo: 11.07.2019Pyбpиka: NEWS GOOD TIME
Սաթենիկ Սարգսյանի ընտանիքը 2010 թվականից ընդգրկված է եղել զոհված զինծառայողների ընտանիքների բնակարանային պայմանների բարելավման հերթացուցակում, սակայն մինչեւ օրս չստանալով ոչինչ՝ հերթից դուրս է մնացել:
Սաթենիկ Սարգսյանի որդիներից մեկը՝ Պարգեւ Կարապետյանը, զոհվել է 2009 թվականին՝ զինվորական պարտականությունները կատարելիս, իսկ մյուսը՝ Ահարոն Կարապետյանը, զինհաշմանդամ է՝ 2006 թվականին զինվորական ծառայության ընթացքում ականի պայթյունից կորցրել է աջ ոտնաթաթը:
Ընտանիքի անդամները տարիներ շարունակ դիմել են ե՛ւ Երեւանի քաղաքապետարան եւ՛ Պաշտպանության նախարարություն, սակայն բնակարանային որեւէ աջակցություն չեն ստացել:
Զինվորների մայրը պնդում է, որ 2010 թվականից մինչեւ օրս պետությունից որեւէ աջակցություն չեն ստացել եւ բոլորովին վերջերս, երբ կրկին հետաքրքրվել են, թե հերթահամարում որ տեղն են զբաղեցնում, տեղեկացել են, որ հերթացուցակում այլեւս ընդգրկված չեն:
Բնակարանային հերթի վերաբերյալ պարզաբանումներ ստանալու խնդրանքով ՊՆ դիմած ընտանիքին տեղեկացրել են, որ Պաշտպանության նախարարի հանձնարարությամբ հարցն ուսումնասիրվել է, որի արդյունքում ՀՀ ՊՆ զոհված եւ հաշմանդամ դարձած զինծառայողների ընտանիքների բնակարանային պայմանները բարելավելու նպատակով ստեղծված հանձնաժողովի 2013 թվականի նիստի որոշմամբ՝ 1 սենյականոց բնակարան գնելու համար Սաթենիկ Սարգսյանի ընտանիքին է հատկացվել 4 միլիոն 920 հազար դրամ ֆինանսական աջակցություն:
Սաթենիկ Սարգսյանը, սակայն, պնդում է՝ նմանատիպ աջակցություն երբեւէ չեն ստացել. «Մեր անվան տակ մոտ 5 միլիոն դրամն իրենք են յուրացրել, առանց խղճի խայթի տարիներ շարունակ որդեկորույս ծնողին այս ու այն կողմ են ուղարկել՝ տարբեր փաստաթղթերի եւ անճշտությունների պատրվակներով: Բնակարանի մասին խոսք անգամ լինել չի կարող, մեր ընտանիքը ոչինչ չի ստացել»:
8 անդամից բաղկացած ընտանիքը անապահով վիճակում է գտնվում եւ Սաթենիկ Սարգսյանը հնրավորություն չունի իր երրորդ որդու ընտանիքին երեք անչափահաս փոքրիկների հետ այլ բնակարան տեղափոխել:
Սաթենիկ Սարգսյանը նշում է, որ ընդամենը 2 տարի առաջ՝ 2017 թվականին, ՊՆ-ից գրավոր տեղեկագրով հայտնել էին, որ իրենք ընդգրկված են Երեւանի քաղաքապետարանի կողմից 2010 թվականի ՀՀ պաշտպանության նախարարություն ուղարկված բնակարանի կարիքավորների ցուցակում եւ իրենց բնակարանային գործը հաշվառված է ՀՀ ՊՆ զինծառայողների սոցիալական պաշտպանության  վարչության հերթացուցակում:
Համաձայն ՀՀ ՊՆ Զինծառայողների սոցիալական պաշտպանության վարչության՝ 2017 թվականին այս ընտանիքը բնակարանային հերթագրվածների մեջ 385-րդ համարն է:
Սակայն 2019 թվականին նույն ՀՀ ՊՆ Զինծառայողների սոցիալական պաշտպանության վարչությունից այլ բան են հայտնել՝ ՀՀ կառավարության 2017 թվականի օգոստոսի 10-ի թիվ 1016- Ն որոշմամբ սահմանված կարգով եւ ժամկետներում վերահաշվառված եւ Երեւանի քաղաքապետի 31.10.2017թ. եւ 21.12.2017թ. գրություններով ՀՀ ՊՆ ներկայացված շահառուների անվանացուցակներում Սաթենիկ Սարգսյանի ընտանիքն ընդգրկված չէ:
Երեւանի քաղաքապետարանից էլ հայտնում են, որ ուսումնասիրվել է նախկին զինծառայող, զոհված Պարգեւ Կարապետյանի բնակարանային գործի համապատասխանեցումները, որի ընթացքում պարզվել է, որ ՀՀ ՊՆ զինծառայողների սոցիալական պաշտպանության վարչության կողմից տրամադրված տեղեկանքը սկզբում բացակայել է, որ հետագայում Սաթենիկ Սարգսյանի կողմից ներկայացվել եւ կցվել է փաթեթին:
Երեւանի քաղաքապետարանից միաժամանակ հայտնում են, որ 2018 թվականի գրությամբ ՊՆ-ին առաջարկվել է քննարկել նախկինում ՀՀ կառավարության 2017 թվականի օգոստոսի 10-ի հ.1016-Ն որոշման 2-րդ կետով նախատեսված համապատասխանեցման փուլի չափորոշինչներին չհամապատասխանող եւ համապատասխանող բնակարանային պայմանների բարելավման ենթակա գործերը: Գործի հետ կապված համատեղ քննարկում է եղել:
Երեւանի քաղաքապետարանից նաեւ հայտնում են՝ քանի որ քննարկումից հետո տեւական ժամանակ է անցել, իսկ ՊՆ-ն խնդրի կարգավորման վերաբերյալ համապատասխան պարզաբանում չի տվել, ուստի բնակարանների շահառուների կողմից բարձրացված հարցին սպառիչ պատասխան տալու համար ՊՆ-ին առաջարկում են համապատասխան պարզաբանում տրամադրել:
ՀԱՎԱՆԵՑԻՔ ՆՅՈՒԹԸ? ԿԻՍՎԵՔ ՁԵՐ ԸՆԿԵՐՆԵՐԻ ՀԵՏ
NEWS GOOD TIME 0 104
Պարզապես միացրեք հաշվիչը և հետևեք հայտնի նումերոլոգի պարզ հրահանգներին: Պարզ հաշվարկները կօգնեն ձեզ նախապես իմանալ ձեր կյանքում 2022 թվականի հիմնական իրադարձությունների մասին։
Ուզո՞ւմ եք տեսնել ապագան:Պարզապես միացրեք հաշվիչը և հետևեք հայտնի նումերոլոգի պարզ հրահանգներին:Պարզ հաշվարկները կօգնեն
NEWS GOOD TIME 0 383
Ընտրեք ծաղիկներից մեկը և ընթերցեք հաղորդագրությունը
Անորոշությունը, որի միջով հիմա եք անցնում, շուտով կպարզվի: Դուք պետք է հավատաք, որ ամեն
NEWS GOOD TIME 0 138
Այս թեստի միջոցով որոշեք Ձեր կանխազգացման մակարդակը
Այդ զգացողությունը կարելի է տարբեր կերպ անվանել` կանխազգացում, վեցերորդ զգայարան, ինտուիցիա։ Դա այն է,
NEWS GOOD TIME 0 110
Հորոսկոպի այս նշաններին 2022 թվականին մեծ հաջողություններ է սպասվում
Խոյ․ Մարդիկ, ովքեր ծնվել են այս համաստեղության տակ, պետք է պատրաստ լինեն հաճելի անակնկալների
NEWS GOOD TIME 0 509
Աստղագուշակները պնդում են, որ խոցելի հոգի ունեցող մարդիկ ամենից հաճախ ծնվում են կենդանակերպի այս նշանների տակ
Մեզանից յուրաքանչյուրը տարբեր հայացքներ ունի հարաբերությունների վերաբերյալ: Եթե ​​ինչ-որ մեկը հեշտությամբ բաց է թողնում
NEWS GOOD TIME 0 164
Կենդանակերպի 4 նշան, որոնք երբեք չեն դավաճանի ձեզ
Եթե ձեզ հավատարմություն ու նվիրվածություն է հարկավոր, ուշադրություն դարձրեք կենդանակերպի հետևյալ նշանների ներկայացուցիչներին։ Ցուլ։
© 2022 NEWS GOOD TIME.RU
NEWS GOOD TIME.RU- ում ներկայացվում է սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն փոփոխվում հեղինակների իրավունքները չխախտելու նկատառումներից ելնելով:Բոլոր իրավունքները պաշտպանված են: Ուշադրություն։Այս վեբ կայքը նախատեսված է միայն տեղեկատվական նպատակների համար: https://Newsgoodtime.ru կայքից ստացված տեղեկատվությունը չպետք է կիռավի ինքնուրույն (օրինակ, բուժման նպատակներով), և ոչ մի պարագայում չի հանդիսանում հրապարակային օֆերտա: